Εξαιρετικό κατάλυμα για ήσυχες διακοπές και ξεκούραση. Πολυτελής κατασκευή, minimal design, απαλή διακόσμηση με γήινα χρώματα. Πλήρως εξοπλισμένη κουζίνα, απόλυτη καθαριότητα, επαρκής κλιματισμός, πολύ καλό wi-fi, Netflix & Smart TV. Υπέροχη πισίνα, ασφαλής και για παιδιά. Μεγάλος, άνετος κήπος, με ελεύθερους χώρους, που ξεκουράζει το μάτι. Άνετο πάρκινγκ. Το κατάλυμα βρίσκεται σε ένα πολύ ήσυχο σημείο, ιδανικό για ηρεμία και αυτοσυγκέντρωση. Απέχει 500 μέτρα από το Τυμπάκι για ψώνια και λιγότερο από 5 λεπτά με το αυτοκίνητο από τον Κόκκινο Πύργο για μπάνιο, φαγητό και διασκέδαση. Η Αναστασία είναι υπέροχη οικοδέσποινα, μας υποδέχθηκε αυτοπροσώπως, παρά την καθυστερημένη άφιξή μας και μας εξήγησε τα πάντα, με υπομονή και χαμόγελο, ενώ ήταν πάντα διαθέσιμη για το παραμικρό. Κατά το check out ήταν και πάλι εκεί για να μας αποχαιρετήσει με ένα χαμόγελο. Δημοφιλείς προορισμοί, όπως τα Μάταλα και η Αγία Γαλήνη βρίσκονται σε απόσταση 15-20 λεπτών με το αυτοκίνητο. Γενικά, πρόκειται για ένα ιδανικό κατάλυμα, για όσους ψάχνουν ήσυχες διακοπές για ηρεμία και ξεκούραση, είτε για ζευγάρια, είτε για οικογένειες με παιδιά. Συνιστάται ανεπιφύλακτα, ευχαρίστως θα το επιλέγαμε ξανά.